Държавен вестник, бр. 30, 2014 г., стр. 19

БРОЙ  30	
Д Ъ Р Ж А В Е Н  В Е С Т Н И К 	
СТР.  19  
5. Неутралните или другите държави, 
които не са страни в конфликта, прилагат 
еднакво по отношение на всички участващи 
в конфликта страни евентуалните условия и 
ограничения, свързани с преминаването на 
санитарни летателни апарати през въздушното 
им пространство или с кацането на санитарни 
летателни апарати на тяхна територия.
Р А З Д Е Л  I I I
БЕЗСЛЕДНО ИЗЧЕЗНАЛИ И МЪРТВИ ЛИЦА
Член 32 – Основен принцип
При прилагането на този раздел действията 
на Високодоговарящите страни, на участва­
щите в конфликта страни и на международ­
ните хуманитарни организации, посочени в 
Конвенциите и в този Протокол, се ръководят 
преди всичко от правото на семействата да 
узнаят участта на своите близки.
Член 33 – Безследно изчезнали лица
1. Веднага след като обстоятелствата 
позволят и най-късно след приключване на 
активните военни действия всяка участваща 
в конфликта страна предприема издирване 
на лицата, за които неприятелска страна е 
съобщила, че са безследно изчезнали. Тази 
неприятелска страна предоставя цялата на­
лична информация за тези лица, за да бъде 
улеснено издирването.
2. За да улесни събирането на информация 
съгласно предходния параграф по отношение 
на лицата, които не биха се ползвали от по-
благоприятно отношение съгласно Конвен­
циите и този Протокол, всяка участваща в 
конфликта страна:
а) регистрира информацията, уточнена в 
член 138 от Четвъртата конвенция по отноше­
ние на такива лица, които са били задържани, 
затворени или по друг начин държани в плен 
за повече от две седмици в резултат на военни 
действия или на окупация или са починали в 
периода, когато са били задържани;
b) във възможно най-голяма степен съдейст­
ва и ако е необходимо, предприема издирване 
и регистрира информацията за тези лица, ако 
те са починали при други обстоятелства в 
резултат на военни действия или на окупация.
3. Информацията относно лицата, за които 
е било съобщено, че са безследно изчезнали 
съгласно параграф 1, както и исканията за 
такава информация, се предоставят директно 
или посредством държавата-покровителка 
или Централната агенция за издирвания към 
Международния комитет на Червения кръст 
или националните дружества на Червения 
кръст (Червения полумесец, Червения лъв и 
слънце). В случаите, когато информацията 
не е била предоставена посредством Меж­
дународния комитет на Червения кръст и 
неговата Централна агенция за издирвания, 
всяка участваща в конфликта страна гаран­
тира, че тази информация също е подадена и 
на Централната агенция за издирвания.
4. Участващите в конфликта страни по­
лагат усилия за постигане на договорености 
относно създаването на екипи за издирване, 
идентифициране и прибиране на мъртвите от 
районите на бойни действия, включително и 
договорености, ако е необходимо, тези екипи 
да бъдат придружавани от персонал на непри­
ятелската страна, когато изпълняват задачите 
си в райони, контролирани от неприятелската 
страна. Персоналът на тези екипи се зачита 
и закриля изключително при изпълнението 
на тези задължения.
Член 34 – Тленни останки
1. Тленните останки на лицата, които са 
починали по причини, свързани с окупация 
или задържане вследствие на окупация или 
военни действия, както и тези на лицата, 
които не са граждани на страната, в която 
са починали в резултат на военни действия, 
се зачитат, както и гробовете на всички та­
кива лица се зачитат, поддържат и маркират, 
както е предвидено в член 130 от Четвъртата 
конвенция, ако техните тленни останки или 
гробове не се ползват от по-благоприятно 
отношение съгласно Конвенциите и този 
Протокол.
2. Веднага след като обстоятелствата и 
отношенията между неприятелските страни 
позволят това, Високодоговарящите страни, 
на чиято територия се намират гробове или 
евентуални други места с тленни останки на 
лица, починали в резултат на военни действия 
или по време на окупация или задържане, 
сключват споразумения с цел:
а) улесняване достъпа на близки на почи­
налите и на представители на официалните 
служби за регистрация на гробовете до гро­
бовете, както и регулиране на практически­
те договорености по осигуряването на този 
достъп;
b) осигуряване постоянното опазване и 
поддържане на такива гробове;
c) улесняване връщането на тленните ос­
танки на починалите и на личните им вещи в 
страната по произход при наличие на искане 
или ако тази страна не възразява, по молба 
на близките на починалите.
3. При липса на споразуменията, предвидени 
в параграф 2, букви „b“ или „c“, и ако страната 
по произход на тези починали лица не желае 
да уреди за своя сметка поддържането на